Jumal on hea Jumal,
Ta armastab sind
ja Ta tahab aidata sind igas sinu eluvaldkonnas.
Tere tulemast vaatama saadet "Ajakohast otse taevast".
AJAKOHAST OTSE TAEVAST
Võta oma Piibel
ja ava koos minuga Luuka evangeelium,
mis asub Uue Testamendi alguses.
Avame sealt 4. peatüki.
On hea, et sul on oma Piibel, sest usk tuleb kuuldu kaudu.
Me kuuleme Jumala Sõna nii kuuldes, aga ka seda lugedes,
nii et Jumal saab rääkida meiega.
Küsimus pole vaid selles, mida me oma kõrvadega kuuleme,
vaid ka selles, mida Jumal meile räägib.
Ja kui Jumal kõneleb, juhtub midagi imelist.
Me saame osa taevasest usust,
mis tuleb me ellu ja hakkab seal kasvama
ning meid kandma.
Usun, et paljud meist sooviks uskuda rohkem
või et uskumine oleks kergem.
Vesteldes erinevate inimestega,
ütlevad osad: "Mul pole sellist usku nagu sinul."
Paljud pole ka kindlad, kas Jumal ikka kuuleb nende palveid.
See on tingitud sellest, et me kas pole kuulnud Jumala Sõna
või me ei mõista, et Ta räägib oma Sõna kaudu.
Kuid kui see tuleb me ellu, me ka märkame, et midagi muutub.
Avame Luuka evangeeliumi 4. ptk.'i,
kus Jeesus tõuseb esile.
Oleme Temast varemgi selles evangeeliumis lugenud,
kuid nüüd on see hetk,
kus Ta alustab oma avaliku teenimistööga.
Lugedes üleüldiseltki Piiblit,
siis seal on palju kohti, mis käsitlevad Jeesuse tegevust maa peal,
mille kaudu Ta peegeldab, kes Jumal on, mis Tal on
ja mida Ta tahab ning võib inimese elus teha.
Nii et, seistes silmitsi erinevate küsimustega,
on hea lugeda Jeesusest,
saamaks teada, mis on Jumala tahe
ja mida Jeesus mu jaoks isiklikult soovib.
Nii et, loe Jeesuse kohta, kes on väga selge isik.
Kuid kui Jeesus astub orbiidile, siis me ka näeme,
kuidas Ta hakkab muutma inimeste elusid.
Me oleme ilma Jeesuseta raskes seisus.
Siis meil pole ei Jumalat ega lootust.
Kuid kui Jeesus hakkab toimetama me sees,
sünnib lootus, mis viib meid edasi ja võimaldab meil elada oma elu edasi
vaadates lootusrikkalt ka selle päeva poole,
mil astume üle igaviku läve.
Luuka 4:16 ja sealt edasi on öeldud: "Jeesus tuli ka Naatsaretti..."
Oled kindlasti kuulnud Naatsareti linnast Iisraelis,
kus Jeesus üles kasvas.
"...ja läks oma harjumust mööda hingamispäeval sünagoogi.
Ja kui ta tõusis lugema..."
Jeesusel olid head harjumused. Ta läks harjumust mööda.
Jah Ta oli muidugi juut ka.
Kuid kui sina oled kristlane,
või kui ei ole, kuula veelgi tähelepanelikumalt,
sest Jeesus tahab kõnetada sind ja kutsuda sind ellu, mis tõesti kannab.
Kuid olles kristlased, võib meil olla sarnaseid harjumusi.
Me loeme regulaarselt Jumala Sõna,
käime regulaarselt jumalateenistustel ja palvetame
ning meil on üks suhe.
Ristiusk ei ole vaid käsud ja keelud,
vaid see on eelkõige suhe Jeesusega.
"...anti tema kätte prohvet Jesaja raamat.
Ta rullis raamatu lahti ja leidis koha, kuhu oli kirjutatud:
Issanda Vaim on minu peal...""
Issanda Vaim on Jeesuse peal.
"...seepärast on ta mind salvinud.
Ta on mind läkitanud kuulutama vaestele rõõmusõnumit,
kuulutama vangidele vabakslaskmist ja pimedatele nägemist,
laskma vabadusse rõhutuid,
kuulutama Issanda meelepärast aastat.
Ja keeranud raamatu kokku,
andis Jeesus selle sünagoogi teenri kätte ja istus maha.
Ja kõikide silmad sünagoogis vaatasid ainiti teda."
Nad ootasid, et Jeesus hakkaks nüüd kõnelema,
nii nagu kõik, kes Jumala Sõna lugesid, alati tegid,
sest nad pidid selle lahti seletama.
Kuid võib olla ka nii, et kui Jeesus neid sõnu luges,
võis õhus kogeda midagi teistsugust.
Arusaamist, et see polnud vaid ükskõik, mis noormees, kes luges,
vaid et Tema kõnet tuli tähele panna.
"Tema hakkas neile rääkima:
Täna on see kirjakoht teie kuuldes täide läinud.”
Ehk siis, Jumala Sõna, mida Ta luges, on ajakohane sõna.
See kehtis tol ajal
ja usutavasti kogeme me tänapäevalgi tihti,
et Jumala Sõna ja inimeste kõnetamine
ükskõik, kus kohas ja ükskõik, millises kultuuriruumis,
avaldab oma mõju.
Oleme märganud seda näiteks Aafrikas või Albaanias
või kus iganes muudes paikades.
Seal kuulutatakse ka Jumala Sõna,
mistõttu me võime teha seda seal täpselt samamoodi nagu Soomes.
Inimesed kogevad,
et see on just see sõna, mida nad vajavad.
Nad võtavad seda kui prohvetlikku sõnumit.
Kuid küsimus ongi selles, et Jumala Sõna on ajakohane ja elav.
Osad arvavad, et Jumala Sõna aegub, kuid see pole nii.
Jumala Sõna on elav põlvest põlve ja igal ajal.
Jumal ise on selle loonud nii.
Seal Naatsareti sünagoogis olnud inimesed kogesid,
et midagi oli juhtumas ja liikvel;
et Jumal oli nendega rääkimas.
Nad polnud tookord veel valmis seda suuremal määral vastu võtma.
Jeesuse tegevuses on näha,
et osades kohtades võeti Ta sõna kergemini vastu
kui teistes kohtades nagu näiteks Naatsaret,
sest nad olid liiga kinni omaenda arvamistes.
"See on ju meie kodulinna poiss,
mistõttu mida tal ka oleks öelda meile."
Kuid Jeesus ütles siiski, mida Ta oli tulnud tegema.
Jumal läkitas oma Poja.
Eks see ühtpidi oligi nii,
et Jumal oli oodanud selleks õiget hetke,
kuid samas olid ka inimesed palvetanud, oodanud
ja prohveteerinud
ning vaadanud ikka ettepoole.
Nad ootasid, et tuleb keegi,
kes vabastab neid nii nende pattudest kui olukorrast.
Nad ehk ootasid,
et Jeesus vabastaks neid Rooma võimu käest.
Igal juhul, seal oli olnud pikk aeg,
mille jooksul inimene oli olnud otsekui väljaspool Jumalat.
Sa ju tead, et Jumal lõi inimese elama osaduses koos Temaga
ja inimese ning Jumala vahel oli väga armas ühendus.
Võime lugeda Piiblist,
kuidas Jumal ja inimene veetsid koos aega õhtu jaheduses.
Nad vestlesid ja jagasid omavahel mõtteid.
Jumal jagas inimestele kindlustunnet.
Jumal ütles ka Aadamale-Eevale,
et neil on õigus anda nimed kõigile loomadele.
Nii et, Jumal ei otsustanud seda vaid üksi,
vaid andis selle võimaluse inimesele.
Nende vahel oli armas lähedus, kuni saatan tuli mängu
ja pettis inimest.
Või oleks õigem öelda, et inimene lasi end petta.
Igal juhul, patt tuli mängu,
takistades seda lähedast suhet Jumalaga.
Jumal pidi taandama end sellest suhtest
ja ajama inimesed Eedeni aiast välja,
peale mida nad tajusid,
et nad on kaotanud midagi väga olulist, ilusat ja head,
mis varem oli olnud nende päralt.
Kuid nende ühendus Jumalaga
oli siis varasemaga võrreldes läbi lõigatud.
Inimesed ootasid aastasadu ja tuhandeid, kuniks aeg sai täis
ja Jumal saatis oma Poja Jeesuse siia maailma,
kes avas taas väravad Jumala ligiollu.
Väravad, mis said kunagi suletud ja mida valvasid inglid,
et inimene ei pääseks Jumala lähedusse.
Nüüd aga juhtus midagi uut.
Jeesus tuli otsima ja päästma inimest
ning kinkima talle võimalust omada taas ühendust Jumalaga.
Samas ei sünni see automaatselt
ja vaid seetõttu, et Jeesus ukse valla lõi.
Me kõik peame minema sisse sellest uksest,
või õigemini - avama selle ukse oma südames
ning kutsuma Jeesuse oma ellu.
Jeesus üles, et Issanda Vaim on Tema peal
ning Ta ülesanne on kuulutada rõõmusõnumit
ehk evangeeliumi.
See on rõõmusõnum.
Seetõttu meil ongi evangeelium ehk rõõmusõnum.
Rõõmus sõnum sellest,
et taas on võimalik astuda Jumala ligiollu.
Loodetavasti sa tead, et see Jeesus, kes luges need sõnad,
et tohutul määral inimesi on andnud oma elu Talle
ja kogenud, et see on ehe asi.
Siinkohal on oluline täpsustada,
et Jeesus ei kutsu meid mingi religioosse elu sisse,
vaid hoopis vastupidi -
Ta tahab vabastada meid religioossusest.
Seda siis selles mõttes,
et me ei pea püüdma päästa iseend oma heade tegude kaudu.
Jah, meid on kutsutud elama õigel moel,
kuid see on hoopis teine teema.
Kuid Jeesus kutsub meid ellu, mis ei taandu käskudele-keeldudele
ja sellele, mida peab või mida ei või.
Paljudel inimestel on selles osas olnud valed arusaamad
ja usun, et see on takistanud mitmeidki
tulemast Jeesuse juurde.
Sest paljud mõtlevad: "Kui tulen Jeesuse juurde,
kaotan kogu rõõmu ega saa enam midagi lahedat teha."
Samas kui see on just vastupidi!
Me saame just lahti oma patukoormatest ja ahelatest,
sest Jumal tahab vabastada meid, et võiksime olla vabad ja rõõmsad
ning jagada ka rõõmusõnumit vaestele jne.
Kuid kui läheme selle algteksti juurde, mida Jeesus luges...
Ta ei lugenud seda Luuka evangeeliumist,
mis tuli alles palju hiljem.
Ta luges Jesaja raamatu 61. ptk.'st ja siin on see koht:
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit alandlikele..."
Võid selle "alandlikele" alla joonida.
Kui tahame avada end Jeesusele, siis...
Meil on nii palju üleolevaid mõtteid, mis püüavad vangitseda meid.
"Oo, küll ma saan ka Jeesuseta hakkama!
Ega ma nüüd nii hullus seisus ka ole,
et vajaksin mingit usku ja vaimset värki.
Püüan ikka ise hakkama saada."
Kuid kui Jumal hakkab meid kõnetama
nagu Ta seda ka praegu teeb,
siis Jumala Vaim annab meile ka väe alistuda
ning tunnistada tõtt iseenda kohta.
Sest tegelik tõde on see: "Ma ei saa hakkama.
Ma pole suuteline.
Ma pole võimeline tegema nii häid tegusid."
Piibel ütleb, et kõik mu oma head teod on kui määrdunud riided.
Ma olen määrdunud
ega suuda teha nii häid tegusid, et need kõlbaksid Jumalale.
Jumalale kõlbab vaid üks asi ja see on see, mida Jeesus on teinud.
Jeesuse töö ristil, kus Ta suri mitte iseenda pattude eest,
sest Ta pole teinud ainsatki pattu.
Jeesus on ainus inimene -
Ta oli ühtaegu nii inimene kui ka tõeline Jumal,
Ta on ainuke maa peal elanud inimene,
kes ei teinud pattu.
Nii et, tänu Jumalale, et see nii oli
ja et Ta pidas vastu keset kõiki kiusatusi ja raskusi.
Kuid kui Ta suri, siis seda täiusliku ohvrina Jumalale,
lunastades meid oma ristil toodud ohvri kaudu.
Ta vabastab ja lunastab meid Jumalale,
et me usu kaudu Temasse võiksime saada päästetud.
Ma ei saa seda omaenese jõus teha,
vaid ma pean pöörduma Tema poole, kes on selleks võimeline
ja mitte iseenda, aga minu pärast.
Ja siis see tekst jätkub: "...parandama neid, kel murtud süda,
kuulutama vabastust vangidele ja avama pimedate silmi,
kuulutama Issanda meelepärast aastat."
See "Issanda meelepärane aasta" on pikk aeg.
Meie aasta võrreldes Jumalaga pole üks ja sama.
Meil on nädalad, kuud ja aastad, kuid Jumalal ei ole aega.
Seetõttu lõi Ta ühe igavese võimaluse.
See ei tähenda nüüd seda, et võiksime vaid oodata ja oodata
ning tulla Jumala juurde vaid siis, kui meile sobib.
Olen märganud, et inimestel on kalduvus mõelda:
"Tulen Jeesuse juurde siis, kui juba vana olen;
kui surm on juba ligi,
et saaksin vaba sissepääsu taevasse."
Me keegi ei tea, mil meil on aeg siit ilmast lahkuda.
See võib juhtuda palju varem, kui oleme arvanud või tahtnud,
mistõttu taoline mõtteviis on väga ohtlik.
Piiblis on öeldud, et kui me kuuleme Jumala häält,
siis pole hea paadutada oma südant, vaid võtta Ta vastu.
Sest täna on see hetk ja Piibli sõnul päästepäev.
Seetõttu on oluline teada, et Jumala "meelepärane aasta"
on kogu see ajajärk, milles me elame,
kuid päästepäev on täna.
Siin räägitakse ka Jumala kättemaksu päevast.
"...trööstima kõiki leinajaid,
andma Siioni leinajaile laubaehte tuha asemel,
rõõmuõli leinarüü asemel, ülistusrüü kustuva vaimu asemel."
Millest ta siin räägib? Muutusest.
See räägib sellest,
kuidas Jumala Sõna ja Vaim muudavad midagi me elus.
See kõrvaldab kogu me masenduse ja patukoorma.
Ühes teises piiblisalmis on öeldud, et Ta kõrvaldab me kivise südame.
Kas pole mitte imeline?
Kandes pattu oma elus, me kogeme selle raskust ja kaalu.
See aeglustab meid ja me ei pääse edasi,
sest see on nii raske.
Kuid Jeesus kõrvaldab me kivise südame
ja paneb sinna asemele elava, lihase südame.
Nii et, Jumal muudab me elu ja seda on oluline teada.
Seda, et Jumal teeb midagi täiesti uut me elus.
Tahaksin lugeda ka Psalmidest 40.
Psalmide raamatus on palju Taaveti poolt kirjutatud salme.
Me tunneme Taavetit mitme külje alt -
karjapoiss Taavetina ja kuningas Taavetina.
Taavetina, kes võitis Koljati
ja Taavetina, kes langes pattu.
Samas Taavetina, kes tunnistas oma pattu, tõusis jalule
ja sai jätkata oma tegemistega.
Nii et, me teame teda mitme erinurga alt.
Kuid Psalmides 40 ta tunnistab midagi,
olles olnud enne seda tõeliselt raskes olukorras.
Ta ütleb seal: "Ma ootasin Issandat suure ootusega;
ta kummardus mu poole ja kuulis mu appihüüdmist."
Jumal kuulis Taaveti appihüüdu,
mistõttu hüüa sinagi kogu südamest, öeldes: "Jeesus, ma vajan Sind."
Olen kuulnud erinevatest inimestest, kes on just niimoodi palvetanud.
"Jeesus, kui oled olemas, siis päästa mind!
Andesta mu patud ja lase mul tunda, kuidas tuled mu ellu."
Ja nad on seda kogenud.
"...ja tõmbas mind üles õuduse august ja paksust porist
ning asetas mu jalad kaljule ja kinnitas mu sammud."
Muutused!
Taavet ei jäänud rõhutuna sinna põhja,
vaid kui ta pöördus abi saamiseks Jumala poole,
siis Jumal kummardus alla ta juurde.
Just nii nagu Ta teeb seda just praegu ka sinu olukorras.
Ta kummardub alla su juurde ja sirutab sulle oma käe.
Ta on suur ja kõikvõimas, kes elab ülal taevas,
kuid Ta sirutab sulle oma käe.
Pean tõdema üht - isegi, et olen jutlustaja
ja teeninud Jumalat pikki aastaid -
ma imetlen seda, kuidas Jumal jõuab ja suudab
keskenduda iga inimese olukorrale.
Ja seda, kuidas Ta aitab isegi kõige väiksemates asjades
ning mitte vaid suurtes asjades.
Rääkides päästest, siis see on muidugi suur asi,
kuid oluline on mõista, et Jeesus teab ja tunneb sind.
Ta teab, kus sa elad.
Kõike, mida sinust on teada, Ta teab.
Ta teab ka seda, et kui pöördud Ta poole,
mispeale Ta sirutabki oma käe.
Nii nagu Ta tegi Taaveti puhul, tõstes ta üles.
Taavet ütles: "Ma kogesin, kuidas tõusin taas üles.
Ta asetas mu jalad kaljule."
Selle kalju nimi on tänapäeval Jeesus Kristus.
Seega, midagi sünnib selle käigus.
Küsimus pole selles, et üritan teha ja olla midagi parimal moel.
Ei!
Selle käigus juhtub midagi.
Rõõmusõnum vaestele ja mis iganes inimestele.
Rõõmusõnum otse taevast, mis muudab midagi.
Peame jõudma tagasi arusaamisele, et pääste vägi on muutev vägi.
Pääste vägi tõstab üles ja toob rõõmu.
Tänu Jumalale! On võrratu olla usklik.
On võrratu uskuda Jeesusesse.
Nii et, ära mine kaasa arvamusega, et see on mingi sünge ja raske asi.
"Oh aeg! Ma ei taha küll saada osa usklike koormaist!"
Hoopis vastupidi. See on üks võrratu asi.
Tänu Jumalale, et on olemas usk Jeesusesse.
Ma usun Jeesusesse ja alistun Talle.
Ma kutsun Ta oma ellu,
astudes samal ajal Tema Kuningriiki ja Tema ellu.
Ja ma ei vaheta seda mingi hinna eest mitte millegi vastu.
Tänu Jumalale!
Tahan palvetadada koos sinuga.
Istudes seal teleri taga, jää hetkeks vaikseks
ja korda neid sõnu minu järel.
Tee seda kogu südamest
ja sa saad kogema, kuidas miski tuleb ning tõstab sind üles.
Nii palume kõik üheskoos:
Jeesus Kristus,
alistun Sulle
ja hüüan Su poole
aita mind!
Aitäh Jeesus, et tuled ka minu südamesse
ja asetad mind kaljule, milleks oled Sa ise Jeesus.
Tunnistan, et Sina oled minu Issand
ja mina Sinu laps.
Aitäh Sulle, Jeesus.
Kuulutan sulle, et kõik su patud on sulle andeks antud,
kui palusid seda palvet kogu südamest.
Võta meiega ühendust, et saaksime vestelda lähemalt
ja ma võiks ka palvetada su eest.
Meie kontaktid on nähtavad ekraanil.
Kõike head ja näeme taas!
Kohtumiseni!
Andmine on üks rõõmus asi.
Ühtpidi me anname vabatahtlikult,
kuid samas kogeme ka Jumala kõnetust ja julgustust andma.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh ja ole õnnistatud!
Tõlge: Anne-Ly Raukas